อาหารในผู้ป่วยโรคตับ จะขึ้นอยู่กับอะไร
อาหารในผู้ป่วยโรคตับ จะขึ้นอยู่กับประสิทธิภาพการทำงานของตับ ดังนั้น จึงแตกต่างกันในผู้ป่วยแต่ละคน แพทย์และพยาบาลผู้ให้การรักษาผูป่วยจึงเป็นผู้ที่จะให้คำแนะนำได้อย่างเหมาะสมกับผู้ป่วยแต่ละคน และบ่อยครั้ง เมื่อตับสูญเสียการทำงานมากขึ้น อาจจำเป็นต้องได้ รับคำแนะนำจากโภชนากรร่วมด้วย ดังนั้น ผู้ป่วยโรคตับ จึงควรขอคำแนะนำจากแพทย์ พยาบาลผู้ให้การดูแลรักษาในเรื่องของอาหาร เพื่อให้ได้อาหารที่เหมาะสมกับผู้ป่วย

แต่โดยทั่วไป อาหารผู้ป่วยโรคตับ แพทย์ยังคงแนะนำให้เป็นอาหารมีประโยชน์ 5 หมู่ แต่โปรตีนจะเป็นอาหารในกลุ่มที่เพิ่มการทำงานของตับ ดังนั้น แพทย์จึงแนะนำการจำกัดอา หารโปรตีนตามประสิทธิภาพการทำงานของตับ แต่ให้เพิ่มอาหารแป้ง ควรเป็นจากธัญพืชเต็มเมล็ด หรือชนิดผ่านการขัดสีน้อย เพื่อให้ร่างกายได้สมดุลของพลังงานที่ลดลงไปจากการลดอาหารโปรตีน

โดยทั่วไป อาหารโปรตีนมักให้อยู่ในเกณฑ์ประมาณ 1 กรัมต่อน้ำหนักตัว 1 กิโล กรัมต่อวัน และอาจให้เพิ่มอาหารไขมัน ไขมันชนิดไม่อิ่มตัว คือ ไขมันจากพืช ได้มากกว่าคนปกติทั่วไป คนปกติทั่วไป อาหารไขมันประมาณ 30 ของพลังงานจากอาหารทั้งหมด แต่ยัง คงควรต้องบริโภค ผัก ผลไม้ ให้ได้มากๆ

สารอาหารที่ควรจำกัดอีกชนิด คือ อาหารเค็ม เพราะเมื่อได้โปรตีนน้อย ร่างกายมักจะบวมได้ง่ายอยู่แล้ว ซึ่งอาหารเค็มเกลือแกงเกลือโซเดียม เป็นอีกสาเหตุที่เป็นปัจจัยเสี่ยงต่อการเกิดอาการบวมทั่วร่างกาย ที่พบได้บ่อย คือ เท้า และท้องบวมท้องมานมีน้ำในท้อง ทั้งนี้ควรต้องจำกัดเกลือให้ต่ำกว่าวันละ 1500 มิลลิกรัม และเมื่อมีอาการบวม อาจต้องลดให้น้อยกว่านี้อีก น้ำดื่ม เมื่อยังไม่มีอาการอาการบวม ยังคงดื่มได้ในปริมาณปกติ คือ ประมาณ 6-8 แก้วต่อวัน ซึ่งเมื่อมีอาการบวม แพทย์ พยาบาลจะให้คำแนะนำในการจำกัดน้ำดื่มเพิ่มเติม ส่วนเครื่องดื่มมีกาเฟอีน เช่น ชา กาแฟ ก็ยังคงเหมือนในคนปกติ คือ ดื่มได้ประมาณวันละ 1 ช้อนชา ส่วนการบริโภคอาหารเสริม หรือการเสริมอาหารด้วยวิตามิน เกลือแร่ ควรปรึกษาแพทย์ผู้ ให้การรักษาก่อนเสมอ เพราะอาจเพิ่มการทำงานของตับมากเกินไปได้ ที่สำคัญที่สุด คือ ต้องเลิกเครื่องดื่มแอลกอฮอล์ และเลิกบุหรี่ ไม่ดื่มแอลกอฮอล์ และไม่สูบบุหรี่ เพราะเป็นพิษโดยตรงต่อตับ
25.โภชนวิทยา